 Bukedde Online - UPDF etandise okubuuliriza ku bulumbaganyi bwa al- Shabab omwafiiridde abajaasi 12Oguvunaanibwa aba Goodlyfe okulebula Jeff...Mao akunze abantu bonna okuwagira Obwakabaka...AMAGYE ga UPDF gataddewo akakiiko okubuuliriza ku bulumbaganyi bwabatujju ba al Shabaab omwafiiridde abajaasi ba Uganda 12, abaasindikibwa mu Somalia mu ggye erikuuma emirembe erya AMISOM.Abatujju ba al Shabaab baakoze olulumba ssinziggu ku bajaasi bekibinja ekyomusanvu ekyeggye lya AMISOM be baateeze e Goryowein wakati we Bulumaler ne Beladamini mu kitundu kye Lower Shabelle ekyesudde kiromita140 mu Bugwanjuba bwekibuga Mogadishu.Omwogezi wamagye ga UPDF, Brig. Richard Karemire yategeezezza nti abajaasi ba AMISOM baabadde balawuna e Goryoweine nga bali mu kibinja kyabantu 100 ne bagwa mu batujju ba al Shabaab.Obulumbaganyi buno bwabaddewo ku Ssande, abajaasi ba Uganda bwe baabadde balawuna ekitundu kya Brig. Karemire kye yagambye nti kirimu empulunguse zabatujju ba al Shabaab abatera okuteega emmotoka ne batta nokunyagulula abantu.Yagambye nti Brig. Kayanja Muhanga gyali e Mogadishu okwekenneenya embeera.Brig. Karemire yategeezezza nti abajaasi ba Uganda 12 baafiriddewo ate abalala musanvu ne bafuna ebisago era baatwaliddwa mu ddwaaliro e Mogadishu gye bali ku kujjanjabibwa ngenteekateeka bwe zikolebwa okubazza mu Uganda okwongera okujjanjabibwa.Omwogezi wamagye ga AMISOM, Wilson Rono yategeezezza nti abajaasi abattiddwa baabadde mu kibinja kinene nga batambulira ku luseregende lwemmotoka 24, nga baavudde mu kabuga ke Shalanbod nga baagenze okubalumba nga banaatera okutuuka okumpi nakabuga ke Bulo Marer.Abatujju ba al Shabaab baafulumizzaawo ekiwandiiko nga beewaana nga bwe basse abajaasi ba AMISOM 39.Emirambo gyabwe baagikubye ebifaananyi ngegimu bagiwalula mu nguudo.Abamu ku batuuze be Jeerow baategeezezza bannamawulire nti baalabye aba al Shabaab nga bawalula emirambo gyabajaasi ebiri mu nguudo ngeno bwe beewaana nti basse abalumbaganyi.Rono yagambye nti abajaasi abattiddwa bali 18 wabula tekinnamanyika oba bonna ba UPDF kuba kwabaddeko aba Gavumenti ya Somalia.Brig. Karemire yategeezezza mu kiwandiiko kye yafulumizza nti abajaasi ba UPDF baasobodde okwerwanako era kye baakoze abatujju aba al Shabaab, bajja kulwawo nga bakitenda kuba baabakubye bubi.Uganda erina abajaasi abasukka mu 6,000 e Somalia nga bano be bamu ku bajaasi 22,000 abali mu ggye lya AMISOM omuli amagye aga Uganda, Kenya, Burundi, ne Djibouti Aba al Shabaab bazze bakola ennumba ku bajaasi ba AMISOM era abasoba mu 2000 battiddwa. 